**Ministru kabineta noteikumu projekta “Grozījums Ministru kabineta 2015.gada 24. novembra noteikumos Nr. 664 “Darbības programmas "Izaugsme un nodarbinātība" 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījums Ministru kabineta 2015. gada 24. novembra noteikumos Nr. 664 “Darbības programmas “Izaugsme un nodarbinātība” 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi” (turpmāk – noteikumu projekts) sagatavots ar mērķi precizēt 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” (turpmāk – SAM 2.1.1.) īstenošanas termiņu.  Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts.  Finanšu ministrijas 2019. gada 16. oktobra vēstule Nr. 7-3/18/4861 “Par valsts atbalsta programmas Nr.SA.33324 “Nākamās paaudzes tīkli lauku teritorijās” termiņu” ar Eiropas Komisijas Konkurences ģenerāldirektorāta 2019.gada 14.oktobrī sniegto skaidrojumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 24. novembra noteikumos Nr. 664 “Darbības programmas “Izaugsme un nodarbinātība” 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi” SAM 2.1.1. īstenošanas maksimālais termiņš ir noteikts līdz 2020.gada 31.decembrim, ņemot vērā valsts atbalsta programmā Nr.SA.33324 “Nākamās paaudzes tīkli lauku teritorijās” (turpmāk – VAP), kas apstiprināta ar Eiropas Komisijas 2011.gada 9.novembra lēmumu Nr. C (2011) 7699, minētos nosacījumus, kas noteic, ka atbalsta darbība sāksies 2012.gada 1.janvārī un turpināsies līdz 2020.gada 31.decembrim.  Viennozīmīgai VAP darbības beigu termiņa interpretācijai tika lūgts Eiropas Komisijas viedoklis.  Pamatojoties uz Eiropas Komisijas Konkurences ģenerāldirektorāta 2019.gada 14.oktobra skaidrojumu, atbilstoši vispārējiem valsts atbalsta tiesību aktu principiem, atbalsta piešķiršanas datums ir termiņš, kurā atbalsta saņēmējam tiek piešķirtas likumīgas tiesības saņemt valsts atbalstu, savukārt atbalstāmais pasākums var ilgt vairākus gadus pēc atbalsta piešķiršanas. Tādējādi VAP noteiktais darbības termiņš 2020.gada 31.decembris ir datums, līdz kuram ir tiesības apstiprināt un piešķirt valsts atbalstu un tas nav uzskatāms par termiņu, līdz kuram projektā īstenojamas atbalstāmās darbības un tiek veikti maksājumi.  Pamatojoties uz minēto Eiropas Komisijas Konkurences ģenerāldirektorāta skaidrojumu un ņemot vērā Eiropas Parlamenta un Padomes 2013. gada 17.decembra Regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 65.panta 2.punkta nosacījumus, kas noteic, ka plānotā projekta izdevumus var attiecināt no Eiropas Savienības fondu līdzekļiem, ja tie radušies finansējuma saņēmējam un samaksāti līdz 2023.gada 31.decembrim, SAM 2.1.1. projekta maksimālais īstenošanas termiņš tiek noteikts – 2023.gada 31.decembris. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Noteikumu projektam ir ietekme uz SAM 2.1.1. ietvaros Valsts akciju sabiedrības “Latvijas Valsts radio un televīzijas centrs” (turpmāk – LVRTC) īstenojamo projektu Nr.2.1.1.0/16/I/001 “Elektroniskās sakaru infrastruktūras pieejamības uzlabošana lauku teritorijās” (turpmāk – ES fondu projekts), par kura īstenošanu LVRTC noslēgta vienošanās ar Centrālo finanšu un līgumu aģentūru. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmē Satiksmes ministriju, Centrālo finanšu un līgumu aģentūru un ES fondu projekta īstenotāju LVRTC. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2019. gada 16. decembrī tika publicēts Satiksmes ministrijas tīmekļa vietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija kā ES fondu atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

satiksmes ministrs T.Linkaits

Vīza:

valsts sekretāra p.i. Dž.Innusa